**Národná rada Slovenskej republiky**

**IX. volebné obdobie**

Č: KNR-VHZ-4691/2025-7

**736a**

**S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov **(tlač 736)** v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov **(tlač 736)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 864 z 3. apríla 2025 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky **schváliť:**

* Ústavnoprávny výbor Národnej rady Slovenskej republiky uznesením č. 295 z 22. mája 2025
* Výbor Národnej rady Slovenskej republiky pre hospodárske záležitosti uznesením č. 165 z 22. mája 2025.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

1. V čl. I sa za bod 1 vkladá nový bod 2, ktorý znie:

„2. V § 6 ods. 1 písm. c) druhý bod znie:

„2. odstránením systémovej poruchy bytového domu, ktorú nezavinili užívatelia bytov, ale má pôvod v nesprávne navrhnutých materiáloch a detailoch, nesprávne použitej technológii výstavby alebo v nedodržaní navrhnutého postupu realizácie stavby (ďalej len „odstránenie systémovej poruchy“),“.

Poznámka pod čiarou k odkazu 8 sa vypúšťa.“.

Nasledujúce body sa primerane prečíslujú.

*Dopĺňa sa legálna definícia systémovej poruchy bytového domu v nadväznosti na zrušenie tohto účelu v zákone   
č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I sa za bod 7 vkladá nový bod 8, ktorý znie:

„8. V § 6 ods. 4 písm. d) sa za slová „zdrojov energie“ vkladajú slová „(ďalej len „realizácia obnoviteľného zdroja energie“)“ a za slovom „budovy“ sa vypúšťajú slová „(ďalej len „realizácia obnoviteľného zdroja energie“)“.“.

Nasledujúce body sa primerane prečíslujú.

*Legislatívnotechnická úprava súvisiaca s precizovaním ustanovenia a zabezpečenia jednoznačného výkladu, čo sa rozumie technickým zariadením na využívanie obnoviteľných zdrojov energie.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I sa za bod 38 vkladá nový bod 39, ktorý znie:

„39. V § 12 ods. 3 písm. c) sa slová „ustanovený osobitným predpisom,29)“ nahrádzajú slovami „uvedený v prílohe č. 2a,“.

Poznámka pod čiarou k odkazu 29 sa vypúšťa.“.

Nasledujúce body sa primerane prečíslujú.

*Legislatívnotechnická úprava súvisiaca so zmenou zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I sa za bod 51 vkladajú nové body 52 až 55, ktoré znejú:

„52. V § 15 ods. 18 sa vypúšťajú slová „žiadosť posúdi a“.

53. V § 15 ods. 22 sa za slová „odseku 4 písm. b)“ vkladajú slová „vrátane rozhodnutia o neposkytnutí podpory“.

54. V § 15 ods. 24 sa za slová „odseku 22“ vkladajú slová „písm. a)“.

55. V § 15 ods. 25 sa na konci bodka nahrádza čiarkou a pripájajú sa tieto slová „ak odsek 26 neustanovuje inak.“.“.

Nasledujúce body sa primerane prečíslujú.

*Cieľom navrhovaných zmien je zefektívniť rozhodovací proces o poskytnutí podpory z finančných prostriedkov Štátneho fondu rozvoja bývania tým, že v prípade nedostatku finančných prostriedkov na daný účel nebude musieť Štátny fond rozvoja bývania žiadosť posudzovať a tým skôr oznámiť žiadateľovi, že mu nie je možné poskytnúť podporu.*

*Dopĺňa sa podmienka, že Štátny fond rozvoja bývania, po rozhodnutí o neposkytnutí podpory zasiela späť žiadateľovi predloženú žiadosť spolu s rozhodnutím o neposkytnutí podpory tak, aby nedochádzalo k situácii, že rozhodnutie o neposkytnutí podpory už bolo žiadateľovi doručené a žiadosť nemal k dispozícii a nemohol tak podať podnet na preskúmanie rozhodnutia fondu.*

*Vypúšťa sa možnosť podať podnet na preskúmanie rozhodnutia fondu o neposkytnutí podpory z dôvodu nedostatku finančných prostriedkov, keďže táto žiadosť nebude posudzovaná, či spĺňa podmienky poskytnutia podpory a Ministerstvo dopravy SR nemá možnosť preskúmať postup pri posudzovaní žiadosti, keďže Štátny fond rozvoja bývania rozhodne o neposkytnutí podpory z dôvodu, nedostatku disponibilných finančných prostriedkov bez posúdenia žiadosti.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I sa za bod 62 vkladajú nové body 63 a 64, ktoré znejú:

„63. Príloha č. 1 vrátane nadpisu znie:

„**Príloha č. 1**

**k zákonu č. 150/2013 Z. z.**

**Zoznam zdravotných postihnutí**

|  |  |  |
| --- | --- | --- |
| **Zdravotné postihnutie** | | **Diagnóza - príklady** |
| **Postihnutie centrálneho alebo periférneho nervového systému** | | |
|  | Neurodegeneratívne postihnutie so stredne ťažkým obmedzením pohyblivosti s poruchou posturálnej stability, so slabosťou dvoch končatín, s mnohopočetnými pohybovými komplikáciami typu rigidity, hypokinézy, tremoru, ataxie, mimovoľných pohybov alebo s komplexnou poruchou | roztrúsená mozgovomiechová skleróza (stredne ťažká forma, ťažká forma – triparéza a kvadruparéza),  koordinačné poruchy a poruchy rovnováhy - ťažká forma s nemožnosťou samostatného pohybu |
|  | Viacpočetné postihnutie nervov a miešnych koreňov s ťažkou poruchou funkcie | čiastočné a úplné mozgové obrny (pyramídového a extrapyramídového pôvodu) - hemiplégia, paraplégia, kvadruplégia, hemiparéza ťažkého stupňa, paraparéza ťažkého stupňa, kvadruparéza ťažkého stupňa,  poškodenie miechy - hemiplégia, paraplégia, kvadruplégia, hemiparéza ťažkého stupňa, paraparéza ťažkého stupňa, kvadruparéza ťažkého stupňa |
|  | Stredne ťažké obmedzenie aspoň jednej hornej končatiny a aspoň jednej dolnej končatiny | úplná strata jednej hornej končatiny a jednej dolnej končatiny,  strata oboch dolných končatín v stehne,  strata jednej dolnej končatiny v stehne a jednej dolnej končatiny v predkolení s krátkymi amputačnými kýpťami s výrazne zníženou funkciou amputovaného kýpťa,  strata jednej dolnej končatiny v bedrovom kĺbe alebo s veľmi krátkym amputačným kýpťom,  strata jednej dolnej končatiny v stehne po kolenný kĺb,  strata oboch dolných končatín v predkolení |
| **Postihnutie kĺbov, kostí, svalov a šliach** | | |
|  | Rozsiahle degeneratívne a poúrazové zmeny na chrbtici a medzistavcových platničkách s trvalým chronickým motorickým deficitom na periférii, insuficiencia svalového korzetu, ťažké deformity chrbtice s obmedzením exkurzií hrudníka alebo ankylózy jednotlivých segmentov chrbtice | spondylartritída ankylozujúca - Bechterevova choroba - ťažký stupeň postihnutia chrbtice s ankylózou bedrových kĺbov |
|  | Svalové ochorenia – myopatie, zápalové, metabolické, endokrinné, kongenitálne svalové dystrofie, progresívne svalové dystrofie alebo poúrazové svalové poškodenia s aspoň stredne ťažkým obmedzením pohyblivosti | myopatie, kongenitálne, progresívne svalové dystrofie (Duchenneov, Beckerov typ a pod.), zápalové myozitídy, polyomyozitídy a pod., metabolické a endokrinologické (stredná forma s výrazným obmedzením hýbavosti, ťažká forma –imobilita),  myasténia gravis, myastenický syndróm - ťažké formy s výrazným obmedzením hýbavosti |
|  | Ťažké obmedzenie funkcie aspoň jednej dolnej končatiny, ťažké obmedzenie pohyblivosti v oblasti aspoň jedného bedrového kĺbu alebo ťažké obmedzenie pohyblivosti v oblasti aspoň kolenného kĺbu | stuhnutie oboch bedrových kĺbov po vyčerpaní možností konzervatívnej a radikálnej liečby,  stuhnutie jedného bedrového kĺbu v nepriaznivom postavení bez možnosti ďalšej liečby,  stuhnutie oboch kolenných kĺbov po vyčerpaní možností konzervatívnej a radikálnej liečby |
| **Postihnutie vnútorných orgánov, následky iných ochorení** | | |
|  | Stav pri onkologickom ochorení počas akútnej liečby alebo pri obmedzení pohyblivosti a výkonnosti pri bežnom a ľahkom zaťažení, s  kachexiou alebo s inými komplikáciami | onkologické ochorenia v terminálnom štádiu s poruchami |
|  | Postihnutie obličiek s obmedzením funkcie stredného stupňa (obličkové funkcie sú značne znížené so značným obmedzením výkonnosti – kreatinín pod 150 umol/l) alebo ťažkého stupňa (sú prítomné laboratórne známky chronickej obličkovej insuficiencie s podstatným obmedzením výkonnosti – kreatinín nad 150 umol/l) | terminálne štádium chronickej obličkovej nedostatočnosti liečenej hemodialýzou |
|  | Imobilita z akýchkoľvek príčin alebo komplexná porucha z rôznych príčin | onkologické ochorenia v terminálnom štádiu s poruchami |
| **Postihnutie zraku** | | |
|  | Obojstranná ťažká strata zraku od vízu 6/18 (0,3) do nuly, ktorou sa rozumie zraková ostrosť s korekciou u oboch očí, v kategórii oslabenia zraku v štádiu slabozrakosti a viac | úplná slepota |
|  | Úplná slepota alebo praktická slepota oboch očí | úplná slepota |
|  | Obojstranné výpadky zorného poľa (úplné, polovičné alebo kvadrantové) alebo koncentrické zúženie zorného poľa od 29 stupňov do nuly | úplná slepota |

64. Za prílohu č. 2 sa vkladá príloha č. 2a, ktorá vrátane nadpisu znie:

„**Príloha č. 2a**

**k zákonu č. 150/2013 Z. z.**

|  |  |
| --- | --- |
| **EVIDENČNÝ LIST SYSTÉMOVÝCH PORÚCH** |  |

|  |  |  |  |  |  |
| --- | --- | --- | --- | --- | --- |
| **1.** | **IDENTIFIKAČNÉ ÚDAJE bytového domu** | | | | |
| **1.1.** | **IDENTIFIKÁCIA bytového domu** | | | | |
| 1 | Mesto (obec, časť) |  | | | |
| 2 | Ulica, č. domu |  | | Súpisné č.: | Počet bytov : |
| 3 | Sekcia (vchod) číslo |  | Kolaudácia (rok) : | | |
| 4 | Vlastník/od roku |  | | Zmena : | |
| 5 | Správca/od roku |  | | Zmena : | |

|  |  |  |  |
| --- | --- | --- | --- |
| **1.2** | **Technické ÚDAJE O bytovom dome** | **Znak** | **Poznámka** |
| 1 | Typ, konštrukčný systém, stavebná sústava Popis: |  |  |
| 2 | Typ objektu: bodový - **B**, vežový – **V**, radový – **R,** doskový – **D** |  |  |
| 3 | Typ strechy : plochá - **P**, šikmá – **S** |  |  |
| 4 | Počet sekcií (vchodov) : |  |  |
| 5 | Celkový počet podlaží / Počet obytných podlaží: |  |  |
| 6 | Konštrukčná / svetlá výška obytného podlažia [m] : |  |  |
| 7 | Konštrukčná / svetlá výška technického podlažia [m] : |  |  |
| 8 | Nadstavba budovy/počet podlaží |  |  |
| 9 | Dodatočné zateplenie: celého obvodového plášťa – Z, štítu - ZŠ |  |  |
| 10 | Dodatočné zateplenie strechy – ZS |  |  |
| 11 | Osadenie objektu na teréne - **OT,** zapustený na celé podlažie - **ZC**, zapustený čiastočne - **ZČ**, iné - **OI** .................................... |  |  |
| 12 | Vzdialenosť(minimálna)plochy prístupnej vozidlám od objektu [ m ] |  |  |
| 13 | Topografia okolia objektu: rovinaté **- R**, zvlnené **- Z**, svahovité **- S**, iné - **I**.......... |  |  |

|  |  |  |  |  |  |
| --- | --- | --- | --- | --- | --- |
| **1.3** | **prehľad bytov v bytovom dome ( v sekcii, vo VCHODE)** | | | | |
| **Veľkostná**  **Kategória** | **Počet**  **izieb** | **Podlahová plocha bytu**  [ m2 / b.j.] | **Počet bytov**  [ b.j.] | **Podlahová**  **plocha spolu**  [ m2 ] | **Poznámka**  (byty v nadstavbe, zlúčené byty) |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |
| 6 |  |  |  |  |  |
| 7 |  |  |  |  |  |
| 8 |  |  |  |  |  |
| 9 | **Celkom** | |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1.4** | **Prehľad nebytových prieStorov** | | | | | | | |
| **Číslo**  **nadzemného podlažia** | ***Lokalizácia*** | **Počet miestností** | **Podlahová plocha nebytového priestoru** [m2 ] | | | **Účel využitia** | | |
| 1 |  |  |  | | |  | | |
| 2 |  |  |  | | |  | | |
| 3 |  |  |  | | |  | | |
| 4 | **Celkove pre budovu (sekciu, vchod)** | |  | | |  | | |
|  |  | |  | | |  | | |
| **1.5** | **Byty a nebytové priestory – Podlahová plocha spolu** [m2] | | | | | |  | |
|  |  | | | | | |  | |
| **2.** | **Popis SyStémových porúch a návrh odstránenia** | | | | | |  | |
|  |  | | | | **Skupina** | | **Rozsah** | |
| 2.1 | **Popis poruchy I.**x): | | | |  | |  | |
| 2.2 | **Popis poruchy II.**x): | | | |  | |  | |
| 2.3 | **Popis poruchy III.**x): | | | |  | |  | |
| 2.4 | **Návrh riešenia odstránenia poruchy I.**x): | | | | | | | |
| 2.5 | **Návrh riešenia odstránenia poruchy II.**x)**:** | | | | | | | |
| 2.6 | **Návrh riešenia odstránenia poruchy III.**x)**:** | | | | | | | |
|  | | | | | | | | |
| **3.** | **Výmery** | | | | | | | |
|  | **Popis** | | | **Jednotky** | | **Porucha** | | **Počet jednotiek** |
| 3.1 | Podlahová plocha bytov v dome | | | m2 | |  | |  |
| 3.2 | Počet bytov | | | ks | |  | |  |
| 3.3 | Počet lodžií | | | ks | |  | |  |
| 3.4 | Počet balkónov | | | ks | |  | |  |

|  |  |  |  |  |  |  |
| --- | --- | --- | --- | --- | --- | --- |
| **4.** | **PredpoklAdaný rozpočtový náklad** | | | | | |
| 4.1 | Rozpočtový náklad I. (v eurách): | | | |  | |
| 4.2 | Rozpočtový náklad II. (v eurách): | | | |  | |
| 4.3 | Rozpočtový náklad III. (v eurách): | | | |  | |
| **4.3** | **Predpokladaný rozpočtový náklad spolu (v** eurách)**:** | | | |  | |
|  | | | | | | |
| **5.** | **termíny realizácie** | | | | | |
| 5.1 | Termín začatia stavby: |  | 5.2 | Termín dokončenia stavby: | |  |

|  |  |  |
| --- | --- | --- |
| **6.** | **Fotodokumentácia poruchyx):** |  |
|  | | |
| V ………………………...  Dňa : .............................. Podpis a odtlačok pečiatky  autorizovanej osoby | | |

Vysvetlivka:

x) Pri nedostatku miesta sa údaje a fotodokumentácia uvedú na osobitnom liste.“.“.

Nasledujúce body sa primerane prečíslujú.

*Vzhľadom na pokrok v medicíne za uplynulých 25 rokov a schválený zákon č. 376/2024 Z. z. o integrovanej posudkovej činnosti a o zmene a doplnení niektorých zákonov, ktorým sa menia jednotlivé prílohy so zoznamom zdravotných postihnutí, navrhuje sa v bode 63 doplnenie zdravotných postihnutí, kvôli ktorým je potrebná väčšia podlahová plocha bytu pri pohybe osoby s ťažkým zdravotným postihnutím.*

*V navrhovanom novelizačnom bode 64 ide o legislatívnotechnickú úpravu súvisiacu so zmenou zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov, t. j. prebratie prílohy „Evidenčný list systémových porúch“ v plnom znení do zákona č. 150/2013 Z. z., keďže v zákone č. 443/2010 Z. z. sa navrhuje jeho vypustenie.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. II sa pred bod 1 vkladajú nové body 1 až 21, ktoré znejú:

„1. V § 2 ods. 1 písm. e) sa slová „byt bežného štandardu“ nahrádzajú slovami „nájomný byt“.

2. V § 2 ods. 1 sa vypúšťajú písmená f) a m).

Doterajšie písmená g) až l) a n) až p) sa označujú ako písmená f) až n).

3. V § 2 ods. 1 písmeno n) znie:

„n) dostupný byt je nájomný byt, ktorého podlahová plocha neprevyšuje 50 m2 a je poskytnutý fyzickej osobe v nepriaznivej životnej situácii podľa osobitného predpisu6a) pri dodržaní podmienok ustanovených týmto zákonom.

Poznámka pod čiarou k odkazu 6a znie:

„6a) § 2 ods. 2 písm. a), b), g) až i) zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“.

4. V § 2 ods. 2 sa vypúšťajú slová „podľa odseku 1 písm. h)“.

5. V § 3 sa vypúšťa písmeno c).

6. V § 5 sa vypúšťa písmeno b).

Doterajšie písmeno c) sa označuje ako písmeno b).

7. § 6 vrátane nadpisu sa vypúšťa.

8. V § 7 sa vypúšťajú písmená c) až e).

Doterajšie písmeno f) sa označuje ako písmeno c).

Poznámky pod čiarou k odkazom 14 až 16 sa vypúšťajú.

9. V § 8 odsek 1 znie:

„(1) Na obstaranie nájomného bytu podľa § 4 ods. 1 písm. a) až d) a f) možno poskytnúť dotáciu vo výške 40 % obstarávacích nákladov, ak priemerná podlahová plocha nájomných bytov neprevyšuje 60 m2.

10. V § 8 sa vypúšťajú odseky 2 a 7 až 9.

Doterajšie odseky 3 až 6 a 10 až 16 sa označujú ako odseky 2 až 12.

11. V § 8 odsek 3 znie:

„(3) Ak sa v rámci obstarávania nájomných bytov súčasne obstarávajú nájomné byty a dostupné byty, dotácia sa určí osobitne pre nájomné byty a dostupné byty.“.

12. V § 8 ods. 4 úvodnej vete sa slová „odsekov 1 a 2“ nahrádzajú slovami „odseku 1“.

13. V § 8 ods. 4 písm. c) sa slovo „štartovací“ nahrádza slovom „dostupný“ a vypúšťajú sa slová „a neuplatňuje sa zvýšenie podľa písmena b)“.

14. V § 8 ods. 5 sa vypúšťajú slová „podľa § 5 písm. a) a c)“.

15. V § 8 ods. 6 sa číslo „8“ nahrádza číslom „5“.

16. V § 8 ods. 8 sa vypúšťajú slová „a b) a § 6 ods. 1“.

17. V § 8 ods. 9 sa slová „písm. c)“ nahrádzajú slovami „písm. b)“.

18. V § 8 ods. 10 sa slová „11 až 13“ nahrádzajú slovami „7 až 9“ a číslo „16“ sa nahrádza číslom „12“.

19. V § 8 ods. 11 sa slová „12 a 13“ nahrádzajú slovami „8 a 9“ a slovo „c)“ sa nahrádza slovom „b)“.

20. V § 8 ods. 12 sa slová „11 a 13“ nahrádzajú slovami „7 až 9“ a vypúšťajú sa slová „nižšieho štandardu“.

21. V § 10 ods. 1 sa vypúšťa písmeno d).

Poznámka pod čiarou k odkazu 21 sa vypúšťa.“.“

Nasledujúce body sa primerane prečíslujú.

*K bodom 1, 2, 5, 7 a 8:*

*Zosúladenie s technickou normou STN 734301 Bytové budovy.*

*Navrhuje sa vypustiť možnosť poskytnutia dotácie na účel odstránenie systémovej poruchy bytového domu z dôvodu zvýšenia efektivity využitia verejných zdrojov, a to prioritne na obstaranie nájomných bytov s prislúchajúcou technickou vybavenosťou. Na účel odstránenie systémovej poruchy je možné poskytnúť výhodný úver zo Štátneho fondu rozvoja bývania.*

*K bodom 3, 11 a 13:*

*Inštitút štartovacieho bytu, ktorý nebol v aplikačnej praxi využívaný, sa navrhuje nahradiť dostupným bytom, t. j. nájomným bytom s podlahovou plochou do 50 m2, ktorý je určený pre fyzické osoby v nepriaznivej sociálnej situácii, ohrozené sociálnym vylúčením alebo obmedzením ich schopnosti sa spoločensky začleniť a samostatne riešiť svoje problémy.*

*K bodom 4, 10, 12, 14 až 21:*

*Legislatívnotechnická úprava.*

*K bodu 6:*

*Navrhuje sa vypustiť možnosť poskytnúť dotáciu na výstavbu technickej vybavenosti pre zvýšenie sociálno-kultúrnej úrovne rómskej osady z dôvodu nevyžívania tohto účelu v aplikačnej praxi a zároveň existencie iných nástrojov podpory v tejto oblasti.*

*K bodu 9:*

*Zjednodušenie poskytovania dotácie na obstaranie nájomného bytu stanovením jedného pásma výšky dotácie pre nájomné byty s priemernou podlahovou plochou do veľkosti 60 m2 namiesto dvoch pásiem výšky dotácie podľa veľkosti priemernej podlahovej plochy obstarávaných nájomných bytov.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. II bod 3 znie:

„3. V § 10 ods. 6 sa slová „písm. c)“ nahrádzajú slovami „písm. b)“ a slovo „zhotoviteľom“ sa nahrádza slovom „stavebníkom“.“.

*Legislatívnotechnická úprava.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. II sa za bod 3 vkladajú nové body 4 a 5, ktoré znejú:

„4. V § 11 ods. 1 a § 13 ods. 1 sa vypúšťajú slová „písm. a), b) a f)“.

5. V § 11 ods. 1 písmeno b) znie:

„b) priemerná podlahová plocha nájomných bytov vypočítaná z nájomných bytov obstarávaných podľa § 4 ods. 1 písm. a) až d) a f) nepresiahne 60 m2,“.“.

Nasledujúce body sa primerane prečíslujú.

*Legislatívnotechnická úprava.*

*Navrhuje sa upresnenie povinnosti žiadateľa uzavrieť zmluvu o budúcej kúpnej zmluve so stavebníkom, teda s tým, kto má v úmysle uskutočňovať stavebné práce, a to odo dňa začatia zabezpečovania podkladov pre konanie až do dňa vydania kolaudačného osvedčenia a je vlastníkom pozemku alebo stavby, na ktorých sa majú uskutočniť stavebné práce alebo má iné práva k pozemkom a stavbám, na ktorých sa majú uskutočniť stavebné práce. Cieľom tejto legislatívnej úpravy je zjednodušenie prístupu žiadateľa (obce, VÚC, neziskovej organizácie) k obstaraniu bytu, nakoľko vlastníkom obstarávaného bytu nie je zhotoviteľ, ale vo väčšine prípadov stavebník (developer), ktorý tieto byty predáva.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. II sa za bod 4 vkladajú nové body 5 a 6, ktoré znejú:

„5. V § 11 odsek 2 znie:

„(2) Ak sa pri obstarávaní nájomných bytov súčasne obstarávajú nájomné byty a dostupné byty, splnenie podmienok podľa odseku 1 písm. b) a c) sa posudzuje osobitne pre nájomné byty a osobitne pre dostupné byty.

6. V § 11 ods. 3 sa vypúšťajú slová „podľa § 4 ods. 1 písm. a), b), c), e) a f).“.

Nasledujúce body sa primerane prečíslujú.

*K bodu 5:*

*Legislatívnotechnická úprava.*

*K bodu 6:*

*Vypustenie špecifikácie spôsobov obstarania nájomného bytu tak, aby zmena sadzby dane pri všetkých spôsoboch obstarania nájomného bytu mohla viesť k úprave obstarávacieho nákladu nájomného bytu o hodnotu vyvolanú zmenou sadzby dane pri dodržaní podmienky podľa § 11 ods. 1 písm. c) zákona.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. II sa za bod 5 vkladajú nové body 6 až 14, ktoré znejú:

„6. V § 12 ods. 2 písm. a) a ods. 5 sa slová „uvedeným v prílohe č. 2,“ nahrádzajú slovami „ustanoveným osobitným predpisom,24c)“.

Poznámka pod čiarou k odkazu 24c znie:

„24c) Príloha č. 1 k zákonu č. 150/2013 Z. z. v znení zákona č. .../2025 Z. z.“.

7. V § 13 ods. 2 sa vypúšťajú slová „alebo so zvýšením sociálno-kultúrnej úrovne rómskej osady“.

8. V § 13 ods. 3 sa vypúšťajú slová „písm. a) a [c)](#paragraf-5.pismeno-c), ktorá podmieňuje obstarávanie nájomných bytov podľa [§ 4 ods. 1](#paragraf-4.odsek-1),“.

9. V § 13 ods. 5 sa slová „písm. o)“ nahrádza slovami „písm. m)“.

10. § 14 vrátane nadpisu sa vypúšťa.

Poznámky pod čiarou k odkazom 27 až 30 sa vypúšťajú.

11. V § 15 ods. 2 sa slová „ministerstvo opatrením vydaným v Zbierke zákonov Slovenskej republiky“ nahrádzajú slovami „všeobecne záväzný právny predpis, ktorý vydá ministerstvo“.

12. V § 15 ods. 11  sa za slovo „výšky“ vkladajú slová „limitu ustanoveného ministerstvom pre jednotlivé spôsoby obstarania nájomného bytu podľa § 4 ods. 1 a technickej vybavenosti podľa § 5 v rámci schváleného“.

13. V § 17 sa pred doterajší text vkladajú odseky 1 a 2, ktoré znejú:

„(1) Ministerstvo vykonáva finančnú kontrolu poskytnutia a použitia prostriedkov podľa tohto zákona.34a)

(2) Ministerstvo je pri poskytnutí prostriedkov podľa § 3 oprávnené poveriť v časti alebo v celom rozsahu úrad výkonom finančnej kontroly poskytnutia prostriedkov z rozpočtu ministerstva.“.

Doterajší text sa označuje ako odsek 3.

Poznámka pod čiarou k odkazu 34a znie:

„34a) Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.“.

14. V § 18 ods. 2 sa slovo „Vlastník“ nahrádza slovami „Ak sú byty a nebytové priestory v bytovom dome alebo polyfunkčnom dome vo vlastníctve alebo spoluvlastníctve jednotlivých vlastníkov, vlastník“.“.

Nasledujúce body sa primerane prečíslujú.

V súvislosti s uvedenou zmenou sa primerane upraví aj názov zákona.

*K bodu 6 až 10:*

*Legislatívnotechnická úprava.*

*K bodu 11:*

*Navrhuje sa úprava splnomocňovacieho ustanovenia, ktorým ministerstvo ustanoví vzory žiadostí o poskytnutie dotácie.*

*K bodu 12:*

*Navrhuje sa umožniť ministerstvu ako poskytovateľovi dotácie stanoviť si rozpočet pre rozhodovanie k žiadostiam o poskytnutie dotácie pre daný rok aj podľa spôsobu obstarania nájomného bytu a technickej vybavenosti.*

*K bodu 13:*

*Upresňujú sa podmienky výkonu kontroly vykonávanej ministerstvom a okresným úradom v sídle kraja príslušným podľa miesta stavby.*

*K bodu 14:*

*Špecifikácia podmienok, kedy je vlastník nájomného bytu povinný tvoriť z dohodnutého nájomného osobitný rezervný fond.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. II bod 6 znie:

„6. V § 20 ods. 1 sa vypúšťajú písmená c) a f).

Doterajšie písmená d), e), g) a h) sa označujú ako písmená c) až f).“

*Úprava podmienok zverejňovania informácií.*

1. V čl. II sa vypúšťa bod 7.

Nasledujúce body sa primerane prečíslujú.

*Legislatívnotechnická úprava.*

1. V čl. II sa za bod 7 vkladajú nové body 8 až 14, ktoré znejú:

„8. V § 21 ods. 1 sa vypúšťa druhá veta.

Poznámka pod čiarou k odkazu 38 sa vypúšťa.

9. V § 21 ods. 4 písmeno b) znie:

„b) inej budove na bývanie.38a)“.

Poznámka pod čiarou k odkazu 38a znie:

„38a) Napríklad § 6 ods. 1 písm. h) zákona č. 150/2013 Z. z.“

10. V § 22 odsek 1 znie:

„(1) Sociálne bývanie v byte je bývanie poskytované oprávnenej fyzickej osobe v nájomnom byte, ktorého podlahová plocha neprevyšuje 80 m2.“.

11. V § 22 ods. 2 sa slová „uvedeným v prílohe č. 2“ nahrádzajú slovami „ustanoveným osobitným predpisom24c)“.

12. V § 22 sa odsek 3 dopĺňa písmenom g), ktoré znie:

„g) osoba v nepriaznivej životnej situácii podľa osobitného predpisu.6a)“.

13. V § 22 ods. 7 sa vypúšťajú slová „písm. a) a b)“.

14. V § 23 sa vypúšťajú slová „a 6“.“.

Nasledujúce body sa primerane prečíslujú.

*K bodom 8 až 10:*

*Za sociálne bývanie je možné považovať len bývanie v nájomnom byte, príp. ubytovacom dome podporeného zo ŠFRB, nie je ním ubytovanie v inej budove, ktorá nie je určená na trvalé bývanie v rámci poskytovania sociálnych služieb podľa zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.*

*K bodom 11, 13 a 14:*

*Legislatívnotechnická úprava.*

*K bodu 12:*

*Navrhuje sa doplniť oprávnené fyzické osoby pre poskytnutie sociálneho bývania o osoby v nepriaznivej životnej situácii oprávnené na poskytnutie dostupného bytu.*

**Výbor NR SR pre hospodárske záležitosti**

***Gestorský výbor odporúča schváliť***

1. V čl. II sa za bod 8 vkladajú nové body 9 a 10, ktoré znejú:

„9. Za § 24f sa vkladá § 24g, ktorý vrátane nadpisu znie:

„**§24g**

**Prechodné ustanovenie k úpravám účinným od 1 . januára 2026**

Práva a povinnosti zo zodpovednosti za porušenie záväzkov zo zmlúv uzavretých pred 1. januárom 2026 sa spravujú týmto zákonom v znení účinnom do 31. decembra 2025.“.“

10. Prílohy č. 1 až 3 sa vypúšťajú.“.

*K bodu 9:*

*V nadväznosti na úpravu odvodu za nedodržanie podmienky zachovania nájomného charakteru bytov sa navrhuje doplniť prechodné ustanovenia, že táto zmena sa nevzťahuje na existujúce zmluvy a v týchto prípadoch sa bude postupovať podľa predpisu účinného do 31. decembra 2025.*

*K bodu 10:*

*Legislatívnotechnická úprava.*

**Výbor NR SR pre hospodárske záležitosti**

***Gestorský výbor odporúča schváliť***

1. Za čl. II sa vkladá nový čl. III, ktorý znie:

„Čl. III

Zákon č. 261/2011 Z. z. o poskytovaní dotácií na obstaranie náhradných nájomných bytov v znení zákona č. 134/2013 Z. z. a zákona č. 26/2025 Z. z. sa mení takto:

1. V § 6 sa vypúšťajú odseky 7 až 10.
2. V § 7 ods. 2 písm. e) sa slovo „ministerstvu“ nahrádza slovami „Ministerstvu dopravy Slovenskej republiky (ďalej len „ministerstvo“)“.
3. § 13 vrátane nadpisu sa vypúšťa.“.“.

Nasledujúci článok sa primerane prečísluje.

V súvislosti s uvedenou zmenou sa primerane upraví aj názov zákona.

*Pre nedostatok finančných prostriedkov vyčlenených zo štátneho rozpočtu na poskytovanie dotácií na rozvoj bývania v rozpočtovej kapitole ministerstva, ministerstvo navrhuje neupravovať limity dotácie podľa koeficientu, ktorý sa vypočíta z príslušného indexu rastu cien stavebných prác.*

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 15 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov **(tlač 736)** **s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 179 z 27. mája 2025.

Týmto uznesením výbor zároveň poveril spoločného spravodajcu **Jaroslava Mega** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 27. mája 2025

**Róbert P u c i, v.r.**

predseda Výboru NR SR

pre hospodárske záležitosti